

VLADA REPUBLIKE HRVATSKE

Zagreb, 20. srpnja 2023.

|  |  |
| --- | --- |
| Predlagatelj: | Ministarstvo financija |
| ­­­­­­­­­­­­­­­­­­­­­­­­­­­­­­­­­ |  |

|  |  |
| --- | --- |
| Predmet: | Prijedlog odluke o preraspodjeli sredstava planiranih u Državnomproračunu Republike Hrvatske za 2023. godinu |

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

*PRIJEDLOG*

Na temelju članka 11. stavka 4. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (Narodne novine, broj 21/23), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_2023. donijela

**O D L U K U**

**O PRERASPODJELI SREDSTAVA PLANIRANIH U DRŽAVNOM**

**PRORAČUNU REPUBLIKE HRVATSKE ZA 2023. GODINU**

**I.**

Ovom Odlukom Vlada Republike Hrvatske preraspodjeljuje sredstva unutar razdjela 076 Ministarstvo prostornoga uređenja, graditeljstva i državne imovine u Državnom proračunu Republike Hrvatske za 2023. godinu (Narodne novine, broj 145/22 i 63/23) radi isplate novčanih pomoći za sve vrste obnove sukladno Zakonu o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (Narodne novine, broj 21/23).

**II.**

Sredstva iz točke I. ove Odluke preraspodijelit će se prema tabeli kako slijedi:

|  |  |  |  |  |  |
| --- | --- | --- | --- | --- | --- |
|  |  | **Tekući plan 2023.** | **Smanjenje** | **Povećanje** | **Novi plan 2023.** |
| **- 076** | **MINISTARSTVO PROSTORNOGA UREĐENJA, GRADITELJSTVA I DRŽAVNE IMOVINE** | **759.048.831** | **-9.200.000** | **9.200.000** | **759.048.831** |
| **- 07605** | **Ministarstvo prostornoga uređenja, graditeljstva i državne imovine** | **581.578.918** | **-9.200.000** | **9.200.000** | **581.578.918** |
| **- A538087** | **SANACIJA ŠTETA UZROKOVANIH POTRESOM NA PODRUČJU GRADA ZAGREBA I OKOLICE** | **109.830.827** | **-2.000.000** | **3.000.000** | **110.830.827** |
| **- 11** | **Opći prihodi i primici** | **77.778.853** | **-2.000.000** | **3.000.000** | **78.778.853** |
| - 3 | Rashodi poslovanja | 77.778.853 | -2.000.000 | 3.000.000 | 78.778.853 |
| 32 | Materijalni rashodi | 1.459.109 |   | 400.000 | 1.859.109 |
| 37 | Naknade građanima i kućanstvima na temelju osiguranja i druge naknade | 56.054.613 | -2.000.000 |   | 54.054.613 |
| 38 | Ostali rashodi | 6.714.713 |   | 2.600.000 | 9.314.713 |
| **- A761079** | **OBNOVA KONSTRUKTIVNIH OŠTEĆENJA NAKON POTRESA ZAGREBAČKE ŽUPANIJE, SISAČKO-MOSLAVAČKE I KARLOVAČKE ŽUPANIJE NA OBJEKTIMA U PRIVATNOM VLASNIŠTVU** | **50.609.761** | **-2.200.000** |  | **48.409.761** |
| **- 11** | **Opći prihodi i primici** | **50.609.761** | **-2.200.000** |  | **48.409.761** |
| - 3 | Rashodi poslovanja | 50.609.761 | -2.200.000 |   | 48.409.761 |
| 38 | Ostali rashodi | 48.609.761 | -2.200.000 |   | 46.409.761 |
| **- K761077** | **OBNOVA STAMBENIH JEDINICA NAKON POTRESA NA PODRUČJU GDJE JE PROGLAŠENA KATASTROFA** | **6.879.692** |  | **5.000.000** | **11.879.692** |
| **- 11** | **Opći prihodi i primici** | **6.870.498** |  | **5.000.000** | **11.870.498** |
| - 3 | Rashodi poslovanja | 6.870.498 |   | 5.000.000 | 11.870.498 |
| 38 | Ostali rashodi | 6.870.498 |   | 5.000.000 | 11.870.498 |
|  |  | **Tekući plan 2023.** | **Smanjenje** | **Povećanje** | **Novi plan 2023.** |
| **- K761080** | **OBNOVA NAKON POTRESA U SISAČKO-MOSLAVAČKOJ I KARLOVAČKOJ ŽUPANIJI OBJEKATA U DRŽAVNOM VLASNIŠTVU** | **57.962.976** |  | **200.000** | **58.162.976** |
| **- 11** | **Opći prihodi i primici** | **255.678** |  | **200.000** | **455.678** |
| - 4 | Rashodi za nabavu nefinancijske imovine | 255.678 |   | 200.000 | 455.678 |
| 45 | Rashodi za dodatna ulaganja na nefinancijskoj imovini | 255.678 |   | 200.000 | 455.678 |
| **- K761082** | **OBNOVA NAKON POTRESA NEPOKRETNIH KULTURNIH DOBARA (POJEDINAČNO ZAŠTIĆENIH I U SKLOPU ZAŠTIĆENIH CJELINA)** | **1.815.387** |  | **1.000.000** | **2.815.387** |
| **- 11** | **Opći prihodi i primici** | **1.815.387** |  | **1.000.000** | **2.815.387** |
| - 3 | Rashodi poslovanja | 1.815.387 |   | 1.000.000 | 2.815.387 |
| 38 | Ostali rashodi | 1.815.387 |   | 1.000.000 | 2.815.387 |
| **- T761081** | **ODRŽAVANJE MOBILNIH KUĆICA ZA PRIVREMENO STAMBENO ZBRINJAVANJE** | **21.729.355** | **-5.000.000** |  | **16.729.355** |
| **- 11** | **Opći prihodi i primici** | **21.129.355** | **-5.000.000** |  | **16.129.355** |
| - 4 | Rashodi za nabavu nefinancijske imovine | 17.500.000 | -5.000.000 |   | 12.500.000 |
| 42 | Rashodi za nabavu proizvedene dugotrajne imovine | 17.500.000 | -5.000.000 |   | 12.500.000 |

**III.**

Preraspodjela sredstava iz točke II. ove Odluke sastavni je dio Državnog proračuna Republike Hrvatske za 2023. godinu.

 **IV.**

Ova Odluka stupa na snagu danom donošenja, a objavit će se u »Narodnim novinama«.

Klasa:

Ur. Broj:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Prijedlogom odluke preraspodjeljuju se sredstva unutar razdjela 076 Ministarstvo prostornoga uređenja, graditeljstva i državne imovine u Državnom proračunu Republike Hrvatske za 2023. godinu u ukupnom iznosu od 9.200.000 eura radi isplate novčanih pomoći za sve vrste obnove (novčana pomoć za nekonstrukcijsku obnovu i za popravak konstrukcije odnosno za cjelovitu obnovu višestambenih zgrada, obiteljskih kuća, zgrada označenih kao pojedinačno zaštićeno kulturno dobro te novčana pomoć prije početka obnove koja se isplaćuje s posebno otvorenog namjenskog računa po odobrenju Ministarstva prostornoga uređenja, graditeljstva i državne imovine na temelju ispostavljenih računa), a sukladno Zakonu o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (Narodne novine, broj 21/23).

Navedena preraspodjela provodi se temeljem članka 11. stavka 4. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije, sukladno kojemu se sredstva za provedbu ovoga Zakona i saniranje posljedica potresa mogu odlukom Vlade, ako za to postoji mogućnost i sukladno potrebi, tijekom proračunske godine osiguravati preraspodjelom bez ograničenja odnosno u iznosu većem od propisanoga zakonom kojim se uređuje proračun.

Potrebna sredstva se osiguravaju preraspodjelom u okviru financijskog plana razdjela 076 Ministarstvo prostornoga uređenja, graditeljstva i državne imovine te ukupan iznos sredstava osiguranih u Državnom proračunu Republike Hrvatske za 2023. godinu (Narodne novine, broj 145/22 i 63/23) ostaje nepromijenjen.